ประกาศกระทรวงแรงงานและสวัสดิการสังคม เรื่อง  กำหนดงานที่ให้คนต่างด้าวตามมาตรา 12   แห่งพระราชบัญญัติการทำงานของคนต่างด้าว พ.ศ. 2521 ทำได้ (ฉบับที่ 2)
ประกาศกระทรวงแรงงานและสวัสดิการสังคม
ประกาศกระทรวงแรงงานและสวัสดิการสังคม
เรื่อง กำหนดงานที่ให้คนต่างด้าวตามมาตรา ๑๒ แห่งพระราชบัญญัติ
การทำงานของคนต่างด้าว
พ.ศ. ๒๕๒๑ ทำได้ (ฉบับที่ ๒)
-------------------

 โดยที่เป็นการสมควรกำหนดเงื่อนไขเกี่ยวกับงานที่อนุญาตให้คนต่างด้าวซึ่งเข้ามาอยู่ในราชอาณาจักรโดยไม่ได้รับอนุญาติตามกฎหมายว่าด้วยคนเข้าเมืองทำได้ให้สอดคล้องกับนโยบายในการจัดระบบควบคุมการทำงานของคนต่างด้าวตามมติของคณะรัฐมนตรีเมื่อวันที่ ๒๕ มิถุนายน ๒๕๓๙ วันที่ ๒
กรกฎาคม ๒๕๓๙ วันที่ ๑๖
กรกฎาคม ๒๕๓๙ วันที่ ๖
สิงหาคม ๒๕๓๙ และประกาศกระทรวงมหาดไทย เรื่อง
การผ่อนผันให้ผู้หลบหนีเข้าเมืองอยู่ในประเทศไทยเป็นการชั่วคราว ลงวันที่ ๒๔
กรกฎาคม ๒๕๓๙
 อาศัยอำนาจตามความในมาตรา
๑๒ แห่งพระราชบัญญัติการทำงานของคนต่างด้าว
พ.ศ. ๒๕๒๑
รัฐมนตรีว่าการกระทรวงแรงงานและสวัสดิการสังคม จึงออกประกาศไว้ ดังนี้

 ข้อ ๑
ประกาศฉบับนี้ให้มีผลใช้บังคับตั้งแต่วันถัดจากวันประกาศในราชกิจจานุเบกษา
เป็นต้นไป

 ข้อ ๒
ให้คนต่างด้าวสัญชาติพม่า
ลาว และกัมพูชา
ซึ่งลักลอบทำงานอยู่แล้วก่อนมีมติคณะรัฐมนตรี เมื่อวันที่ ๒๕
มิถุนายน ๒๕๓๙ ในพื้นที่จังหวัดตามที่ระบุไว้ในประกาศกระทรวงมหาดไทยข้างต้น
ทำงานได้เฉพาะงานดังต่อไปนี้
 (๑) กรรมกรในกิจการภาคเกษตรกรรม กิจการประมงทะเล กิจการต่อเนื่องจากประมงทะเลได้แก่ แพปลา แพกุ้ง คัดเลือก แยกประเภท ทำความสะอาดสัตว์น้ำที่ได้จากการประมงทะเล กิจการแกะกุ้ง กิจการทำปลาเค็มปลาหวาน กิจการทำปลาแล่เนื้อ กิจการทำหมึกตากแห้ง กิจการทำหมึกลอก กิจการผลิตกะปิ กิจการผลิตน้ำปลา กิจการก่อสร้าง กิจการเหมืองแร่ ถ่านหิน กิจการขนถ่ายสินค้าทางน้ำ กิจการอบและบ่มใบยาสูบ กิจการตากมันสำปะหลัง กิจการเก็บผลผลิตการเกษตรในไซโล กิจการเก็บสินค้าในโกดัง กิจการทำนาเกลือ กิจการโรงเลื่อยไม้ กิจการโรงโม่หิน กิจการโรงสีข้าว กิจการโรงงานทำโอ่ง กิจการโรงงานทำอิฐ
 (๒) งานรับใช้ในบ้าน

  ประกาศ ณ วันที่ ๒๐
สิงหาคม พ.ศ. ๒๕๓๙
 
ประสงค์ บูรณ์พงศ์
 รัฐมนตรีว่าการกระทรวงแรงงานและสวัสดิการสังคม

[รก.๒๕๓๙/๗๐ง/๑๒/๒๙ สิงหาคม ๒๕๓๙]

 































ธิดาวรรณ / แก้ไข
 ๒๖ ก.ค. ๒๕๔๕
 A+B
(C) 

ภัทรวีร์/ปรับปรุง
๓๐ พฤศจิกายน ๒๕๖๐